ድምፃዊ ሚካያ በሀይሉ አረፈች
 “ሸማመተው” በሚለው የሙዚቃ አልበሟ የምትታወቀው ድምፃዊ ሚካያ በሀይሉ ትናንት ማምሻውን ከዚህ ዓለም በሞት ተለይታለች።የ37 ዓመቷ ድምፃዊ ሚኪያ ለሶስት ሳምንት በህመም ላይ ቆይታ ትናንት ምሽት ህመሟ ፀንቶ ወደ ጥቁር አንበሳ ሆስፒታል ብትወሰድም ህይወቷ ልታልፍ ችላለች።አርቲስቷ የአንዲት ሴት ልጅ እናት የነበረች ሲሆን፤ “ሸማመተው” ከሚለው አልበሟ በተጨማሪም ሌሎች  ነጠላ ዜማዎች ያሏት ሲሆን፥ ግጥምና  ዜማም ትደርሳለች።ድምፃዊቷ በቤቴልሄም አንደኛ  ደረጃ ትምህርት ቤት እና  በአብዮት ቅርስ ሁለተኛ ደረጃ  ትምህርት  ቤት ትምህርቷን የተከታተለች ሲሆን፥ የመጀመሪያ ዲግሪዋን በቋንቋ በአዲስ አበባ ዩኒቨርሲቲ የተማረች ሲሆን፤  በዶክመንተሪ ሊንጉስቲክ ኤንድ ካልቸር የሁለተኛ  ዲግጊዋን በማጠናቀቅ ላይ ነበረች።አርቲስት ሚካያ በመምህርነት ሙያ ያገለገለች ስትሆን፤  በሴቶች ጥቃት ላይ የሚደርሱ ጥቃቶችን በመከላከል በኩልም በተለያዩ ስራዎች ላይ ትሰራ ነበር። የአርቲስቷ የቀብር ስነ-ስርዓት ዛሬ ከቀኑ 9:00 ሰዓት ላይ በለቡ መካነ መቃብር   ይፈፀማል።